	0
	1
	2
	3
	4



PARLAMENTUL ROMÂNIEI

[image: image1.png]ROMANIA



  
	  Comisia pentru agricultură, silvicultură, industrie alimentară şi servicii  specifice
	
	                          Bucureşti, 08.03.2010
                         Nr.24/169


RAPORT  
asupra Proiectului de Lege privind aprobarea Ordonanţei de urgenţă a Guvernului nr. 108/2009 pentru  modificarea art.5 din Ordonanţa de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiectele de investiţii din cadrul Programului SAPARD 


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 108/2009 pentru modificarea art.5 din Ordonanţa de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiectele de investiţii din cadrul Programului SAPARD, transmis cu adresa nr.PL.x 681 din 16 decembrie 2009 şi înregistrat cu nr.24/1009/17.12.2009.
La întocmirea raportului, Comisia a avut în vedere avizele favorabile ale Consiliului Legislativ, Comisiei pentru buget, finanţe şi bănci şi Comisiei juridice, de disciplină şi imunităţi.
Proiectul de ordonanţă are ca obiect  de reglementare modificarea art.5 din Ordonanţa de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiectele de investiţii din cadrul Programului SAPARD, aprobată cu modificări prin Legea nr.473/2006, cu modificările ulterioare, avându-se în vedere prelungirea termenului final de plată până la data de 31 decembrie 2010, pentru definitivarea implementării contractelor de finanţare încheiate de Agenţia de Plăţi pentru Dezvoltare Rurală şi Pescuit şi diminuarea sumelor acordate acestor proiecte. 
Proiectul de Lege privind aprobarea Ordonanţei de urgenţă a Guvernului nr. 108/2009 pentru modificarea art.5 din Ordonanţa de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiectele de investiţii din cadrul Programului SAPARD face parte din categoria legilor ordinare potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Dănuţ  Apetrei - secretar de stat în cadrul Ministerului Agriculturii şi Dezvoltării Rurale.

La lucrările Comisiei  au fost prezenţi 27 de deputaţi, din totalul de 27 membri ai comisiei.

Raportul Comisiei  a fost adoptat în unanimitate, în şedinţa din  25 februarie 2010.
Proiectul de lege a fost adoptat de Senat în şedinţa din 14 decembrie 2009.
Proiectul de lege potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a proiectului de lege. 
AMENDAMENTE ADMISE
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text Ordonanţa Guvernului nr.108/2009
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	Titlul legii 

L E G E

privind aprobarea Ordonanţei de urgenţă a Guvernului nr. 108/2009 pentru modificarea art.5 din Ordonanţa de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiectele de investiţii din cadrul Programului SAPARD  
	Nemodificat 
	

	2. 
	
	Articol unic: – Se aprobă Ordonanţa  de urgenţă a Guvernului nr.108 din 7 octombrie 2009 pentru  modificarea art.5 din Ordonanţa de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiectele de investiţii din cadrul Programului SAPARD, publicată în Monitorul Oficial al României, Partea I, nr.688 din 13 octombrie 2009, cu următoarele modificări şi completări: 


	ART.I – Se aprobă Ordonanţa  de urgenţă a Guvernului nr.108 din 7 octombrie 2009 pentru  modificarea art.5 din Ordonanţa de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiectele de investiţii din cadrul Programului SAPARD, publicată în Monitorul Oficial al României, Partea I, nr.688 din 13 octombrie 2009. 


	Ca urmare a modificărilor survenite în textul legii. 

	3. 
	ORDONANŢĂ DE URGENŢĂ

pentru  modificarea art.5 din Ordonanţa de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiectele de investiţii din cadrul Programului SAPARD
	1. Titlul ordonanţei de urgenţă va avea următorul cuprins: 

„Ordonanţă de urgenţă pentru modificarea Ordonanţei de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiecte de investiţii din cadrul Programului SAPARD”
	Se elimină. 

Deputat PD-L _ Valeriu Tabără 

Deputat UDMR_ Kelemen Atilla 
	Ca urmare a eliminării pct.2 şi 3. Titlul ordonanţei rămâne cel iniţial.

	4. 
	Articol unic. – Articolul 5 din Ordonanţa de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiectele de investiţii din cadrul Programului SAPARD, publicată în Monitorul Oficial al României, Partea I, nr.769 din 11 septembrie 2006, aprobată cu modificări prin Legea nr.473/2006, cu modificările ulterioare, se modifică după cum urmează:
	
	Nemodificat 
	

	5. 
	
	2. După litera a) a articolului 1 se introduce o nouă literă, lit.a1), cu următorul cuprins:

„a1) prin derogare de la litera a), pentru proiectele solicitate la plată în anul 2010 se majorează numărul de tranşe de la 3 la 4 pentru măsura 3.4 „Dezvoltarea şi diversificarea activităţilor economice care să genereze activităţi economice multiple şi venituri alternative” şi de la 5 la 6 pentru măsurile 1.1 „Îmbunătăţirea prelucrării şi marketingului produselor agricole şi piscicole” şi 3.1. „Investiţii în exploataţiile agricole.” 
	Se elimină. 

Deputat PD-L _ Valeriu Tabără 

Deputat UDMR_ Kelemen Atilla 


	Instituirea unei derogări trebuie să se refere la o regulă generală.
Ordonanţa de urgenţă a Guvernului nr. 59/2006 nu conţine reglementări cu privire la numărul tranşelor. 
Prevederile au fost preluate la Art.II.

	6. 
	„Art.5. – Se autorizează Agenţia de Plăţi pentru Dezvoltare Rurală şi Pescuit ca, în numele Ministerului Agriculturii, Pădurilor şi Dezvoltării Rurale, să încheie angajamente legale pentru proiectele prevăzute la art.1 alin.(1), în limita sumei de 1.029,0 milioane lei, acordată de la bugetul de stat, cu termene de plată în anii 2007, 2008, 2009 şi 2010.”
	3. Articolul 5 va avea următorul cuprins: 

„Art.5. – Se autorizează Agenţia de Plăţi pentru Dezvoltare Rurală şi Pescuit ca, în numele Ministerului Agriculturii, Pădurilor  şi Dezvoltării Rurale, să încheie angajamente legale pentru proiectele prevăzute la art.1 alin.(1), în limita sumei de 1.029,0 milioane lei acordate de la bugetul de stat, cu termene de plată în anii 2007, 2008, 2009 şi 2010.”
	Se elimină. 

Deputat PD-L _ Valeriu Tabără 

Deputat UDMR_ Kelemen Atilla 


	Forma adoptată de Senat este identică cu cea din ordonanţă.

	7. 
	
	
	ART.II. – Prin derogare de la prevederile fişelor tehnice ale măsurilor 1.1 „Îmbunătăţirea prelucrării şi marketingului produselor agricole şi piscicole”, 3.1 „Investiţii în exploataţiile agricole” şi 3.4 „Dezvoltarea şi diversificarea activităţilor economice care să genereze activităţi multiple şi venituri alternative”, aprobate prin Hotărârea Guvernului nr. 759/2006, cu modificările ulterioare, pentru proiectele solicitate la plată în anul 2010 se majorează numărul de tranşe de la 3 la 4 pentru măsura 3.4 „Dezvoltarea şi diversificarea activităţilor economice care să genereze activităţi multiple şi venituri alternative” şi de la 5 la 6 pentru măsurile 1.1 „Îmbunătăţirea prelucrării şi marketingului produselor agricole şi piscicole” şi 3.1 „Investiţii în exploataţiile agricole.” 

Deputat PD-L _ Valeriu Tabără

Deputat UDMR – Kelemen Atilla 
	HG nr.759/2006 cu modificările şi completările ulterioare, reglementează numărul de tranşe pentru fiecare măsură şi de aceea trebuie modificată. 


Comisia a propus aprobarea proiectului cu 27 voturi pentru,  0  voturi împotrivă şi 0 abţineri.

 
                PREŞEDINTE,









SECRETAR,

 

                 Prof.univ.dr. Valeriu TABĂRĂ







Vasile MOCANU  



Consilier Anton Păştinaru  
Expert Florentin Oancea 

